CELEX: 62009FN0046
Language: da
Date: 2009-10-05 00:00:00
Title: Sag F-46/09: Sag anlagt den 5. oktober 2009 — V mod Europa-Parlamentet

16.1.2010   
            
            
               DA
            
            
               Den Europæiske Unions Tidende
            
            
               C 11/40
            
         Sag anlagt den 5. oktober 2009 — V mod Europa-Parlamentet
   (Sag F-46/09)
   2010/C 11/76
   Processprog: fransk
   
      Parter
   
   
      Sagsøger: V (Bruxelles, Belgien) (ved avocat É. Boigelot)
   
      Sagsøgt: Europa-Parlamentet
   
      Søgsmålets genstand og beskrivelse af tvisten
   
   Dels påstand om annullation af lægeudtalelsen om manglende fysisk egnethed af 18. december 2008, dels påstand om annullation af afgørelsen af 19. december 2008 om tilbagekaldelse af det tilbud om ansættelse, som tidligere var blevet fremsat til sagsøgeren.
   
      Sagsøgerens påstande
   
   
               —
            
            
               Annullation af direktøren for Personales afgørelse af 19. december 2008 om at tilbagekalde det tilbud om ansættelse som kontraktansat i generalsekretariatet, der blev fremsat til sagsøgeren den 10. december 2008, som følge af manglende egnethed til ansættelse.
            
         
               —
            
            
               Annullation af den erklæring om manglende fysisk egnethed, som Parlamentets rådgivende læge afgav den 18. december 2008, for så vidt som lægen dels konkluderer, at sagsøgeren er uegnet, uden at den pågældende læge har foretaget en klinisk undersøgelse af sagsøgeren, dels udelukkende har støttet sin erklæring på den afgørelse om uegnethed til ansættelse, som Europa-Kommissionens rådgivende læge traf i 2006, der efterfølgende blev bekræftet af et lægeudvalg på en ikke-forskriftmæssig måde, som følge af sagsøgerens anmodning om opløsning af dette udvalg, idet der verserer en tvist om disse afgørelser for Personaleretten i sag F-33/08.
               Som følge af disse annullationer iværksættes en reel lægeundersøgelse med henblik på ansættelse ved Parlamentet, hvorved hun ikke udsættes for forskelsbehandling, og tilbuddet om ansættelse i stillingen i Europa-Parlamentets GD »Kommunikation« genfremsættes.
               Sagsøgeren tilkendes erstatning for den økonomiske og ikke-økonomiske skade, som sagsøgeren har lidt, som foreløbig efter ret og billighed opgøres til 70 000 EUR (med tillæg af morarenter, hvis størrelse fastsættes på grundlag af Den Europæiske Centralbanks rentesats for de vigtigste refinansieringstransaktioner forhøjet med to point fra den 18. december 2008), idet der tages forbehold for en forhøjelse eller en nedsættelse af dette beløb under sagen.
            
         
               —
            
            
               Europa-Parlamentet tilpligtes at betale sagens omkostninger.